พอดีทานแผงที่2แล้วค่ะ ถ้าเลย7เม็ดแรกสามารถหลั่งในได้ไหมคะ?
สวัสดีค่ะ supalucksmileการรับประทานยาคุมกำเนิด (Oral Contraception pills)ยาคุมกำเนิดที่มีขายโดยทั่วไปจะแบบฮอร์โมนรวม คือ ประกอบไปด้วย ฮอร์โมน เอสโตรเจนและโปรเจสเตอโรน มีทั้งแบบ 28 เม็ด และ 21 เม็ดโดยทั่วไป หลักการคุมกำเนิดของยา คือ ยับยั้งการตกไข่ ร่วมกับทำให้มูกปากมดลูกข้นเหนียวมากขึ้น และทำให้เยื่อบุโพรงมดลูกบางตัวลง ไม่เหมาะสมต่อการฝังตัวค่ะ ในบางครั้งอาจใช้เวลา 1-3 เดือนกว่าจะสามารถปรับให้ร่างกายเป็นแบบนี้ได้ค่ะ ทำให้ในช่วงเเรกๆของการใช้งานบางครั้งก็อาจมีไข่ตกได้บ้างบางครั้งอย่างไรก็ตาม โอกาสในการตั้งครรภ์จากการใช้ยาคุมกำเนิด ถึงแม้ว่ารับประทานอย่างถูกวิธี ก็ยังมีโอกาสตั้งครรภ์ได้อยู่ แต่ค่อนข้างต่ำ คือ ประมาณ 0.5/1000 ถ้าสามารถรับประทานได้ตรงเวลา ไม่ลืม แต่ถ้าลืมรับประทานยา ก็อาจลดประสิทธิภาพในการคุมกำเนิดได้ ดังนั้น ถ้าเป็นไปได้การใช้ถุงยางอนามัย ร่วมด้วยในช่วงแรกจะเพิ่มประสิทธิภาพในการคุมกำเนิด และป้องกันโรคติดต่อทางเพศสัมพันธ์ได้ด้วยค่ะ การหลั่งใน ตามทฤษฎีสามารถทำได้ค่ะ เเต่ในช่วง 1-3 เดือน แรก เป็นไปได้การใช้ถุงยางอนามัยจะเพิ่มประสิทธิภาพในการตั้งครรภ์มากขึ้นค่ะ